Un jucător de la Sepsi a fost depistat pozitiv: "Nici nu știu ce să spun! E o anchetă în desfășurare"
Cosmin Matei, mijlocașul echipei Sepsi, a fost depistat pozitiv la controlul antidoping făcut la finalul meciului din etapa a 24-a.
Cosmin Matei nu are voie să dea declarații după ce a fost depistat pozitiv, ancheta fiind în desfășurare
Partida a avut loc pe 4 februarie, iar Sepsi a fost învinsă pe teren propriu de Universitatea Craiova cu 1-3.
ANADa transmis că în organismul lui Matei a fost găsită o substanță denumită 5-metilhexan-2-amină, care poate fi găsită într-un ulei pe bază de rădăcină de mușcată și care "se traduce printr-un stimulent pe termen scurt, care oferă un plus de viteză, energie și tonus muscular".
Jucătorul nu a fost suspendat provizoriu, dar ancheta este la început. Urmează audierile, rezultatul probei B. dacă se va dovedi că s-a dopat cu intenție, Matei riscă o suspendare de până la 4 ani.
"Am fost foarte mirat. Sunt uluit! Nici nu știu ce să spun. Și nici nu vreau să vorbesc deocamdată. Vă rog să mă înțelegeți! E o anchetă în desfășurare. Îmi doresc foarte mult să aflu ce s-a întâmplat, de fapt.
Și de unde a apărut această substanță. Am fost răcit în acea perioadă. Am luat mai multe suplimente, medicamente, dar vom vedea ce ne vor indica analizele", a spus Matei, potrivit sportpesurse.ro.
El a jucat în toate celelalte 5 partide din sezonul regulat, dar a absenat aseară, cu FCSB, pe Arena Națională din București, în contextul în care clubul fusese in format cu privire la situația lui.